stanford-oval/wikipedia huggingface dataset:
Formula 1 -kausi 1996
Tallit ja kuljettajat

Seuraavat tallit ja kuljettajat kilpailivat Formula 1 -luokan maailmanmestaruudesta kaudella 1996.
| Talli | Valmistaja | Runko | Moottori | Renkaat | Nro | Kuljettaja | Testikuljettaja(t) |
| --- | --- | --- | --- | --- | --- | --- | --- |
|  Scuderia Ferrari | Ferrari | F310 | Ferrari 046 3.0 V10 | G | 1 |  Michael Schumacher |  Nicola Larini |
|  Scuderia Ferrari | Ferrari | F310 | Ferrari 046 3.0 V10 | G | 2 |  Eddie Irvine |  Nicola Larini |
|  Mild Seven Benetton Renault | Benetton | B196 | Renault RS8 3.0 V10 | G | 3 |  Jean Alesi |  Vincenzo Sospiri |
|  Mild Seven Benetton Renault | Benetton | B196 | Renault RS8 3.0 V10 | G | 4 |  Gerhard Berger |  Vincenzo Sospiri |
|  Rothmans Williams Renault | Williams | FW18 | Renault RS8 3.0 V10 | G | 5 |  Damon Hill |  Jean-Christophe Boullion |
|  Rothmans Williams Renault | Williams | FW18 | Renault RS8 3.0 V10 | G | 6 |  Jacques Villeneuve |  Jean-Christophe Boullion |
|  Marlboro McLaren Mercedes | McLaren | MP4/11 MP4/11B | Mercedes FO 110 3.0 V10 | G | 7 |  Mika Häkkinen |  Jan Magnussen |
|  Marlboro McLaren Mercedes | McLaren | MP4/11 MP4/11B | Mercedes FO 110 3.0 V10 | G | 8 |  David Coulthard |  Jan Magnussen |
|  Ligier Gauloises Blondes | Ligier | JS43 | Mugen-Honda MF-301 HA 3.0 V10 | G | 9 |  Olivier Panis |  Kelvin Burt |
|  Ligier Gauloises Blondes | Ligier | JS43 | Mugen-Honda MF-301 HA 3.0 V10 | G | 10 |  Pedro Diniz |  Kelvin Burt |
|  Benson & Hedges Total Jordan Peugeot | Jordan | 196 | Peugeot A12 EV5 3.0 V10 | G | 11 |  Rubens Barrichello |  Gianni Morbidelli |
|  Benson & Hedges Total Jordan Peugeot | Jordan | 196 | Peugeot A12 EV5 3.0 V10 | G | 12 |  Martin Brundle |  Gianni Morbidelli |
|  Red Bull Sauber Ford | Sauber | C15 | Ford JD Zetec-R 3.0 V10 | G | 14 |  Johnny Herbert |  Norberto Fontana |
|  Red Bull Sauber Ford | Sauber | C15 | Ford JD Zetec-R 3.0 V10 | G | 15 |  Heinz-Harald Frentzen |  Norberto Fontana |
|  Footwork Hart | Footwork | FA17 | Hart 830 3.0 V8 | G | 16 |  Ricardo Rosset | - |
|  Footwork Hart | Footwork | FA17 | Hart 830 3.0 V8 | G | 17 |  Jos Verstappen | - |
|  Tyrrell Yamaha | Tyrrell | 024 | Yamaha OX11A 3.0 V10 | G | 18 |  Ukyo Katayama |  Emmanuel Collard |
|  Tyrrell Yamaha | Tyrrell | 024 | Yamaha OX11A 3.0 V10 | G | 19 |  Mika Salo |  Emmanuel Collard |
|  Minardi Team | Minardi | M195B | Ford EDM2 3.0 V8 Ford EDM3 3.0 V8 | G | 20 |  Pedro Lamy | - |
|  Minardi Team | Minardi | M195B | Ford EDM2 3.0 V8 Ford EDM3 3.0 V8 | G | 21 |  Giancarlo Fisichella | - |
|  Minardi Team | Minardi | M195B | Ford EDM2 3.0 V8 Ford EDM3 3.0 V8 | G | 21 |  Tarso Marques | - |
|  Minardi Team | Minardi | M195B | Ford EDM2 3.0 V8 Ford EDM3 3.0 V8 | G | 21 |  Giovanni Lavaggi | - |
|  Forti Grand Prix | Forti | FG01B FG03 | Ford ECA Zetec-R 3.0 V10 | G | 22 |  Luca Badoer |  Franck Lagorce |
|  Forti Grand Prix | Forti | FG01B FG03 | Ford ECA Zetec-R 3.0 V10 | G | 23 |  Andrea Montermini |  Franck Lagorce |
Kauden yhteenveto > Kilpailut

| Nro | Kilpailu | Päivämäärä | Rata | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix | 10. maaliskuuta | Melbourne |  Damon Hill |  Williams-Renault | Raportti |
| 2 |  Brasilian Grand Prix | 31. maaliskuuta | Interlagos |  Damon Hill |  Williams-Renault | Raportti |
| 3 |  Argentiinan Grand Prix | 7. huhtikuuta | Buenos Aires |  Damon Hill |  Williams-Renault | Raportti |
| 4 |  Euroopan Grand Prix | 28. huhtikuuta | Nürburgring |  Jacques Villeneuve |  Williams-Renault | Raportti |
| 5 |  San Marinon Grand Prix | 5. toukokuuta | Imola |  Damon Hill |  Williams-Renault | Raportti |
| 6 |  Monacon Grand Prix | 19. toukokuuta | Monaco |  Olivier Panis |  Ligier-Mugen-Honda | Raportti |
| 7 |  Espanjan Grand Prix | 2. kesäkuuta | Catalunya |  Michael Schumacher |  Ferrari | Raportti |
| 8 |  Kanadan Grand Prix | 16. kesäkuuta | Circuit Gilles Villeneuve |  Damon Hill |  Williams-Renault | Raportti |
| 9 |  Ranskan Grand Prix | 30. kesäkuuta | Magny-Cours |  Damon Hill |  Williams-Renault | Raportti |
| 10 |  Britannian Grand Prix | 14. heinäkuuta | Silverstone |  Jacques Villeneuve |  Williams-Renault | Raportti |
| 11 |  Saksan Grand Prix | 28. heinäkuuta | Hockenheimring |  Damon Hill |  Williams-Renault | Raportti |
| 12 |  Unkarin Grand Prix | 11. elokuuta | Hungaroring |  Jacques Villeneuve | Williams-Renault | Raportti |
| 13 |  Belgian Grand Prix | 25. elokuuta | Spa-Francorchamps |  Michael Schumacher |  Ferrari | Raportti |
| 14 |  Italian Grand Prix | 8. syyskuuta | Monza |  Michael Schumacher |  Ferrari | Raportti |
| 15 |  Portugalin Grand Prix | 22. syyskuuta | Estoril |  Jacques Villeneuve |  Williams-Renault | Raportti |
| 16 |  Japanin Grand Prix | 13. lokakuuta | Suzuka |  Damon Hill |  Williams-Renault | Raportti |
Kauden yhteenveto > Valmistajien lopullinen järjestys

| Sija | Talli | Runko | Renkaat | Pisteet | Voitot | Palkintosijat | Paalupaikat |
| --- | --- | --- | --- | --- | --- | --- | --- |
| 1 |  Williams-Renault | FW18 | G | 175 | 12 | 21 | 12 |
| 2 |  Ferrari | F310 | G | 70 | 3 | 9 | 4 |
| 3 |  Benetton-Renault | B196 | G | 68 |  | 10 |  |
| 4 |  McLaren-Mercedes | MP4/11 MP4/11B | G | 49 |  | 6 |  |
| 5 |  Jordan-Peugeot | 196 | G | 22 |  |  |  |
| 6 |  Ligier-Mugen-Honda | JS43 | G | 15 | 1 | 1 |  |
| 7 |  Sauber-Ford | C15 | G | 11 |  | 1 |  |
| 8 |  Tyrrell-Yamaha | 024 | G | 5 |  |  |  |
| 9 |  Footwork-Hart | FA17 | G | 1 |  |  |  |
| 10 |  Minardi-Ford | M196 | G |  |  |  |  |
| 11 |  Forti-Ford | FG01B FG03 | G |  |  |  |  |
Kirsti Linna

Kirsti Linna
Kirsti Kyllikki Linna (31. maaliskuuta 1926 Helsinki – 23. joulukuuta 2002) oli suomalainen taitoluistelija. Hän saavutti kaunoluistelun (nyk. taitoluistelu) junioreiden Suomen-mestaruuden kahdesti ja senioreiden mestaruuden viidesti (1948, 1954 sekä 1956–1958). Myös hänen sisarensa Riitta Linna oli menestynyt taitoluistelija. Heidän isänsä oli voimistelija ja taitoluistelija Edvard Linna.
Linna sijoittui 1951 Pohjoismaiden-mestaruuskilpailuissa kolmanneksi.
Kirsti Lyytikäinen

Kirsti Helena Lyytikäinen (o. s. Keskinen, 2. syyskuuta 1926 Jyväskylän maalaiskunta – 27. heinäkuuta 2008 Helsinki) oli suomalainen aikakauslehtien kustantaja ja päätoimittaja.
Maanviljelijäperheen tytär Kirsti Keskinen pääsi ylioppilaaksi 1947 ja toimi jo kouluaikana kolmen kesän ajan kesätoimittajana Jyväskylässä ilmestyneessä Sisä-Suomi-lehdessä. Tiedotusalan opinnot Helsingin yliopistossa keskeytyivät, kun vuonna 1951 tarjoutui työpaikka Yhtyneitten Kuvalehtien Seura-lehdessä toimittajana ja toimitussihteerinä. Vuonna 1955 hänet nimitettiin maan nuorimpana päätoimittajana Yhtyneiden uuden naistenlehden Hopeapeilin päätoimittajaksi. Seuraavana vuonna hän avioitui kilpailevan kustannusyhtiön Apu -lehden perustajan Yrjö Lyytikäisen pojan Ollin kanssa mutta pysyi töissä Hopeapeilissä vuoteen 1963, jolloin Lyytikäisten perheyritys päätti perustaa uuden naistenlehden Annan. Kirsti Lyytikäinen kutsuttiin sen päätoimittajaksi.
Vuonna 1971 Anna-lehti myytiin Yhtyneille Kuvalehdille ja Hopeapeili sulautettiin siihen. Lyytikäinen jatkoi Annan päätoimittajana vielä vuoteen 1978 saakka. Kun puoliso Olli Lyytikäinen samana vuonna yllättäen kuoli 46 vuoden iässä, Kirsti Lyytikäinen jatkoi hänen työtään A-lehdissä vuoteen 1993 saakka ja toimi yhtiön hallituksessa vielä vuoteen 2000 saakka.
Aikakauslehtien Liitto myönsi Kirsti Lyytikäiselle vuonna 1993 J. V. Snellman -palkinnon.
Kirsti Lyytikäinen kuoli vuonna 2008. A-lehtien johdossa toimivat nyt Kirsti ja Olli Lyytikäisen lapset, hallituksen puheenjohtajana Olli-Pekka Lyytikäinen ja julkaisujohtajana Anne Lyytikäinen-Palmroth. Tuulilasi-lehdessä ja muissa yhtiön autolehdissä työskennellyt Yrjö Lyytikäinen (1959–2014) oli heidän kolmas lapsensa. Myös hän toimi A-lehtien hallituksessa vuodesta 1990 kuolemaansa asti.
Kirjaimisto

Eräiden aakkoskirjoitukseen käytettyjen kirjaimistojen levinneisyys maailmassa
  Latinalainen kirjaimisto
  Kyrillinen kirjaimisto
  Arabialainen kirjaimisto
  Brahmi (esimerkiksi devanagari) 
  Latinalainen ja kyrillinen
  Latinalainen ja arabialainen
  Muut kirjaimistot
  Muut ja ei-aakkosellinen kirjoitusjärjestelmä
  Ei-aakkosellinen kirjoitusjärjestelmä
Kirjaimisto on kokoelma kirjaimia, joista on valittu aakkoskirjoitusta käyttävien eri kielten aakkoset. Yhden kirjaimiston kirjainvalikoima on yleensä suurempi kuin yhdenkään siihen pohjautuvan aakkoston, sillä kukin aakkosto käyttää yleensä vain osaa kirjaimiston kaikista kirjaimista. Esimerkiksi italian kielen aakkostosta puuttuvat latinalaisen kirjaimiston kirjaimet J, K, W, X ja Y; ja toisaalta monissa eurooppalaisissa kielissä käytetään muissa kielissä tuntemattomia tarkkeilla muodostettuja kirjaimia kuten Å, Ș ja Ü.
Tunnetuimpia kirjaimistoja ovat:
arabialainen kirjaimisto
aramean kirjaimisto
armenialainen kirjaimisto
etiopialainen kirjaimisto
foinikialainen kirjaimisto
georgialaiset kirjaimistot
heprealainen kirjaimisto
kreikkalainen kirjaimisto
kyrillinen kirjaimisto
latinalainen kirjaimisto
thain kirjaimisto
Kaunislehdon talomuseo

| Kaunislehdon talomuseo |
| --- | --- |

Tyyppi:  Ulkomuseo, paikallismuseo 
Osoite:  Vanhatie 89, 89400 Hyrynsalmi  
Sijainti:  Hyrynsalmi 
Perustettu:  1971
Kotisivut:  https://www.hyrynsalmi.fi/vapaa-aika-ja-kulttuuri/kulttuuri/talomuseo-kaunislehto
Koordinaatit:  64°37'25.921"N, 28°22'29.543"E
 fiKaunislehdon talomuseo 
Kaunislehdon talomuseo on Hyrynsalmen kunnan ylläpitämä museo. Kaunislehdon alkuperäisiä rakennuksia ovat päärakennus ja sauna. Muut museoalueen rakennukset on koottu eri puolilta kuntaa ja ne on pystytetty rakennusten alkuperäisille paikoille. Näin ollen asemakaava on pysynyt samana, jolloin se muistuttaa tyypillistä 1900-luvun alun hyrynsalmelaista taloa pihapiireineen.  Rakennusten lisäksi alueella on kaksi rautahyttiä, tervahauta ja veneitä.
Hyrynsalmi ja siellä virtaava Emäjoki on toiminut ennen Kainuun helmenkalastuksen keskuksena. Jokihelmisimpukkaa on pyydetty Kainuussa keskiajalta lähtien. Pyyntitaito saapui Kainuuseen ja Hyrynsalmelle Vienan Karjalasta saapuneiden laukkukauppiaiden mukana. Kaunislehdosta löytyykin Suomen kattavin helmenpyyntivälineistö.
Kaunislehto sijaitsee vanhalla kaskialueella, johon on myöhemmin kasvanut kaunis lehtometsä. Siksipä maisemaa ja myöhemmin rakennettua torppaa ruvettiin kutsumaan Kaunislehdoksi.
Kaunislehdon talomuseo valittiin Itä-Suomen paikallismuseoksi vuonna 2023. Valinnan teki museologian emeritusprofessori Janne Vilkuna.
Museoalueen rakennukset

1.  Päärakennus, alkuperäisellä paikalla
2.  Sauna, alkuperäisellä paikalla
3.  Paja, siirretty Tapaninkylästä, pystytys 1970
4.  Kruununtorpparin savupirtti
5.  Piimäaitta
6.  Vaateaitta
7.  Jyväaitta, pystytys 1970
8.  Ruoka-aitta
9.  Riihi, pystytys 1971-72
10. Riihilato, pystytys 1979 ja katto päälle 1980
11. Masiinahuone, pystytys 1981 ja katto päälle 1982
12. Lammasnavetta
13. Navettakota
14. Navetta ja lato, navetta pystytetty 1970
15. Käymälä
16. Talli, pystytys 1971-72
17. Hollitalli, pystytys 1977
18. Kamarirakennus, kamarin kehikko pystytetty 1978
19. Heinälato
20. Rautahytti
21. Tervahauta
Valokuvia

Orastava syksy Kaunislehdossa 2020.
Etualalla Navettakota
Kaunislehdon masiinahuone
Syksyn 2020 ensilumet
Aiheesta muualla

Kaunislehto Facebookissa
Valtakunnallisesti merkittävät rakennetut kulttuuriympäristöt RKY
Suomussalmen kotiseutumuseo Kainuun museoita ja kulttuuriympäristökohteita -portaalissa
Kuvia tai muita tiedostoja aiheesta Kaunislehdon talomuseo Wikimedia Commonsissa
Keith Chapman

Keith Vincent Chapman (s. 1959 Norfolk, Yhdistynyt kuningaskunta[lähde? ]) on brittiläinen lastenohjelmien käsikirjoittaja, jonka käsikirjoittamia televisiosarjoja ovat muun muassa Puuha-Pete (1999), Lauri kilpa-auto (2007), Lilli ja kukkaisystävät (2005) ja Ryhmä Hau (2013).
Filmografia

Puuha-Pete (1999)
Lilli ja kukkaisystävät (2005)
Lauri kilpa-auto (2007)
Ryhmä Hau (2013)
Aiheesta muualla

Keith Chapman Internet Movie Databasessa. (englanniksi)
Korian kirjasto

| Korian kirjasto |
| --- | --- |

Sijainti:  Kyminasemantie 1 F, 45610 Koria (Kouvola)
Koordinaatit:  60.84673°N, 26.60724°E
Tyyppi:  Kouvolan kaupunginkirjaston lähikirjasto
Kotisivut
Korian kirjasto on Kouvolan Korian taajamassa toimiva Kouvolan kaupunginkirjaston lähikirjasto. Korian kirjasto kuuluu Kymenlaakson kirjastojen yhteiseen Kyyti-kirjastokimppaan.
Syksyllä 2021 uutisoitiin, että Koriaalla toivottiin vanhempien puuttumista ilkivaltaan ja vahingintekoihin, jota jotkin yläkouluikäiset olivat kohdistaneet esimerkiksi kirjastoon, kauppoihin ja bussipysäkeille. Ilkivallan seurauksena osa tiloista on suljettu tai poistettu käytöstä. Korialla pyritään tilanteeseen vastaamaan muun muassa Koko kylä kasvattaa -lähestymisellä.
Kirsti Kuusikko

Elsa Sofia Kuusikoski, kirjailijanimi Kirsti Kuusikko (14. lokakuuta 1919 Raahe – 1. joulukuuta 1982 Helsinki) oli suomalainen kirjailija.
Teoksia

Dollariperintö. LP-sarja 13. Lehtipalvelu, Helsinki 1947
Koria-Roll

Koria-Roll on Kouvolassa järjestettävä suomalainen rockfestivaali, joka järjestetään kesäisin Korian kaupunginosassa. Koria-Roll aloitti toimintansa 1990-luvun puolivälissä. Vuonna 1994 Koria-Rollin järjesti Emu ry. Alkuperäinen Koria-Roll oli ensimmäisen kerran järjestetty jo vuonna 1976 Korian Kallioniemessä, ja tämä paikka on säilynyt tapahtuman järjestämispaikkana. Vuodesta 2002 lähtien Koria-Rollia on järjestänyt Hotokki Ry. Vuoden 2008 Koria-Roll jäi järjestäjien ilmoituksen mukaan toistaiseksi viimeiseksi.
Vuonna 2010 Korialla vietettiin ensimmäistä kertaa kaksipäiväistä Pioneerifestivaalia, joka järjestetään Pioneeripuiston entisellä varuskunta-alueella. Festivaalia ei järjestetty enää vuoden 2017 jälkeen.
Koria-Roll teki paluun 13 vuoden tauon jälkeen. Kaksipäiväinen tapahtuma oli tarkoitus järjestää 14.–15. elokuuta 2020 Korian Kallioniemessä uuden järjestäjän voimin.  Koronapandemian vuoksi tapahtuma kuitenkin jouduttiin perumaan ja siirtämään elokuulle 2021. Koria-Roll piti välivuoden vuonna 2022  Venäjän hyökkäyssodan kustannusvaikutuksien sekä tapahtumakesään kohdistuneen epävarmuuden vuoksi, mutta järjestettiin jälleen Kallioniemessä 11.–12. elokuuta 2023.
Korian Ponsi

Korian Ponsi on nykyisin Kouvolaan kuuluvan Elimäen kunnan Korialla vuonna 1949 perustettu urheilu- ja liikuntaseura. Vuodesta 1906 vuoteen 1949 saakka Ponsi toimi Vilppulan Nuorisoseuran itsenäisenä ”Voimistelu- ja urheilujaosto Ponsi”-yksikkönä.
Korian Ponsi ry on perinteikäs, lähelle Kouvolan keskustaa, Korian taajamaan toimintansa keskittänyt urheilu- ja liikuntaseura. Seuran jäsenmäärä on melko korkea - yli 500 jäsentä 90 000 asukkaan kaupungissa ja 5 000 asukkaan taajamassa. Ponnen tarkoitus on tarjota urheilu- ja liikuntapalveluja sekä edistää liikuntakasvatusta toimialueellaan.
Seuran lajijaostoja ovat tällä hetkellä jalkapallo-, lentopallo-, salibandy- ja yleisurheilujaostot. Näistä menestystä on tullut vuosien saatossa eniten lentopallon saralla.
Toimintansa rahoittamiseksi Ponsi järjestää kesäisin lavatansseja Kallioniemen tanssilavalla. Varainhankinta perustuu pääosin jäsenistön aktiiviseen talkootoimintaan. Tästä hyviä esimerkkejä oivat Korian Erämessujen liikenteenohjaus, tienvarsien siivous, aurauskeppien laitto ja jätepaperin keräys. Myös kaupungin myöntämä avustus on merkittävä tuki Korian Ponnen nuoriso- ja liikuntatoiminnalle, samoin kuin yhteistyökumppanien antama taloudellinen tuki.
Korian kirkko

| Korian kirkko |
| --- | --- |

Sijainti:  Alakouluntie 23, Koria
Koordinaatit:  60°50′50.3″N, 026°36′37.1″E
Seurakunta:  Kouvolan seurakuntayhtymän Elimäen seurakunta
Rakentamisvuosi:  1951
Suunnittelija:  Yrjö Vaskinen
Materiaali:  tiili
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Korian kirkko on kirkkorakennus Kouvolassa Korian taajamassa. Kirkko kuuluu Kouvolan seurakuntayhtymän Elimäen seurakunnan tiloihin. Korian kirkon on suunnitellut Yrjö Vaskinen ja se valmistui vuonna 1951.
Kirkon rakennusmateriaalina on käytetty tiiltä ja seinät on rapattu. Kirkkosaliin mahtuu 400 henkilöä. Kirkon yhteyteen on rakennettu 1976 seurakuntatalosiipi. Urkuina käytettiin pitkään urkuharmonia, joka on korvattu sähköisillä kirkkouruilla.
Kirkon alttaritaulun Vapahtaja Getsemanessa on maalannut Robert Wilhelm Ekman vuonna 1871. Alttaritaulu on Elimäen kirkon entinen alttaritaulu, joka on siirretty Korian kirkkoon 1978.
Kiryū

| Kiryū (桐生市) |
| --- | --- |
 Kiryūn vanhaakaupunkia
 lippu:  symboli
 Kiryūn sijainti Gunman prefektuurissa
 Kiryū
 Koordinaatit: 36°24′19″N, 139°19′50″E 
Valtio:  Japani
Alue:  Kantō
Prefektuuri:  Gunman prefektuuri
Pinta-ala:  
 – Kokonaispinta-ala:  274,45 km²
Väkiluku (08/2020):  108 846
 – Väestötiheys:  397 as./km²
Symbolit:  
 – Puu:  Osmanthus fragrans
 – Kukka:  Tulisalvia
 
 http://www.city.kiryu.lg.jp/ 
Infobox OKVirheellinen NIMI-arvo: 
Kiryū (jap. 桐生市, Kiryū-shi) on Japanin kaupunki Honshūn saarella Kantōn alueella Gunman prefektuurissa. Se sijaitsee sisämaassa prefektuurin itäosassa Watarase- ja Kiryūjokien varrella. Kuntaliitoksen myötä kaupunkiin kuuluu lännessä eksklaavi, jonka alue nousee Akagivuorelle. Idässä kaupunki rajautuu Tochigin prefektuuriin. Kiryūssa on 108 846 asukasta (elokuussa 2020) ja sen pinta-ala on 274,45 neliökilometriä.
Kiryūta palvelevat JR Higashi-Nihonin Ryōmō-linja, Tōbu-rautateiden Kiryū-linja, Watarase keikoku -rautatien Watarase keikoku -linja ja Jōmō-rautatien Jōmō-linja.
Kuvia

Kiryūn ja Midorin kaupunkeja, Akagivuori
Kiryūn tekstiilimuseo
Kanazen-rakennus
Kiryū Tenman-gū
Kiryūn kaupunkikuvaa
Aiheesta muualla

Kuvia tai muita tiedostoja aiheesta Kiryū Wikimedia Commonsissa
Kaupungin internetsivut (japaniksi)
Koila

Koila (m.kreik. Κοίλα, lat. Coela) voi viitata seuraaviin:
Koila, antiikin aikainen kaupunki Arkadiassa Kreikassa
Koila, antiikin aikainen alue Euboian rannikolla
Koila, antiikin aikainen kaupunki Traakian Khersonesoksella
Koila, kylä Kustavissa Suomessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koila”, voi hakea sivunnimihaulla, laajalla sivunnimihaulla tai tekstihaulla.
Kosti Koski

Kosti Johannes Koski (3. marraskuuta 1905 Tampere – 25. syyskuuta 1944 Hammaslahti) oli suomalainen teatteri- ja elokuvanäyttelijä.
Koski hyväksyttiin 1928 Suomen Näyttämöopiston kaksivuotiselle kurssille. Hän näytteli 1929–1930 sivuosia kahdeksassa näytelmässä Suomen Kansallisteatterissa, hän oli muun muassa jääkärihevosmies Suvela Jääkärin morsian-näytelmässä 1929 ja Macheathin miehiin kuulunut Ede musiikkinäytelmässä Kerjäläisooppera 1930. Koski tuli iltanäyttelijäksi Kotkan Näyttämölle kaudellee 1932–1933 ja oli sitten pari vuotta vakinaisena näyttelijänä siellä. Hän esitti lehtori Einolaa Toivo Pekkasen Sisarukset-näytelmässä joka esitettiin 9. joulukuuta 1933 Kotkan Näyttämön 15-vuotisjuhlanäytäntönä ja Koiton Näyttämöllä 27. maaliskuuta 1934 Helsingissä maaliskuun lopulla pidettyjen teatteripäivien yhteydessä. Koski esitti sitten paroni Axel Silfversköldiä Risto Orkon elokuvassa Siltalan pehtoori 1934, tämä on ainoa hänen tunnettu elokuvaroolinsa.
Kosti Koski kuoli syyskuun lopulla 1944 tapaturmaisesti, hän oli palvellut viimeksi kersanttina 14. Vaatetuskomppaniassa jatkosodassa. Koski haudattiin Tampereen sankarihautaan Kalevankankaan hautausmaalle.
Koikkalainen

Koikkalainen on sukunimi, joka on muun muassa seuraavilla suomalaisilla henkilöillä:
Johannes Koikkalainen (1915–1998), poliitikko, ministeri (SDP) ja kunnallisneuvos
Petri Koikkalainen, yhteiskuntatieteilijä ja tietokirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kirjain (lehti)

| Kirjain |
| --- | --- |

Lehtityyppi:  aikakausijulkaisu
Aihealue:  kirjallisuus
Kustantaja:  Harto Pasonen
Julkaisija:  Cube Libri
ISSN:  ISSN 1796-4806
Levikki:  1 000 (maksettuja tilauksia parhaimmillaan)
Perustettu:  2006
Lakkautettu:  2012
Kotimaa:  Suomi
Ilmestymistiheys:  2–6
Kieli:  suomi
Kirjain oli vuonna 2006 perustettu kirjallisuuteen pohjaava kulttuurilehti. Sitä julkaisi Cube Libri Oy, jonka omistaja oli Harto Pasonen. Sen ilmestymiskerrat vaihtelivat kahdesta kuuteen vuodessa. Lehden alkuperäinen nimi KirjaIN muuttui lehden uudistuksen yhteydessä vuonna 2011 muotoon Kirjain.
Lehti lopetettiin 2012 kirja-alan rakennemuutosten aiheuttamien taloudellisten vaikeuksien vuoksi. Lehden viimeinen numero oli syksy 2012.
Lehden ensimmäinen päätoimittaja Mari-Leena Kuosa linjasi lehden tavoitteeksi täyttää Helsingin Sanomien ja Parnasson väliin jäävä aukko.
Kirjaimen päätoimittajia olivat Mari-Leena Kuosa, Harto Pasonen, Rory Winston, Torsti Lehtinen, Ville Hänninen ja Hannele Salminen.
Aiheesta muualla

Lehden kotisivu Internet Archivessa.
Kanadan jalkapallomaajoukkue

Kanadan miesten jalkapallomaajoukkue on Kanadan liittovaltion jalkapallojoukkue, jota valvoo Kanadan jalkapalloliitto. Joukkue ei ole menestynyt kansainvälisesti kovin hyvin. Se on esiintynyt jalkapallon maailmanmestaruuskilpailuissa kaksi kertaa, ensin Meksikossa 1986, jolloin joukkue jäi lohkonsa viimeiseksi tekemättä yhtään maalia, sekä Qatarissa 2022. Kanada on voittanut CONCACAF Gold Cupin vuonna 2000 ja turnauksen edeltäjän CONCACAF Championshipin 1985.
Kanada on ollut FIFA-rankingissa korkeimmillaan sijalla 33, helmikuussa 2022.
Kuten Yhdysvalloissakin, myös Kanadassa naisten jalkapallomaajoukkue on menestynyt kansainvälisesti paremmin kuin miesten joukkue. Vuonna 2014 miesten joukkue ei mahtunut FIFA:n rankingissa sadan parhaan joukkoon, kun vastaavasti naisten maajoukkue on viime vuosina ollut kymmenen parhaan joukossa.
Arvokisat > Maailmanmestaruuskilpailut

1930–1954 - Ei osallistunut karsintoihin
1958 - Ei selvinnyt kisoihin
1962 - Vetäytyi karsinnoista
1966 - Ei osallistunut karsintoihin
1970–1982 - Ei selvinnyt kisoihin
1986 - 1. kierros
1990–2018 - Ei selvinnyt kisoihin
2022 - 1. kierros
Arvokisat > CONCACAF Championship / CONCACAF Gold Cup

CONCACAF Championship:
1963–1971 - Ei osallistunut karsintoihin
1973 - Ei selvinnyt kisoihin
1977 - Neljäs
1981 - Neljäs
1985 - Mestaruus
1989 - Ei selvinnyt kisoihin
CONCACAF Gold Cup:
1991 - 1. kierros
1993 - 1. kierros
1996 - 1. kierros
1998 - Vetäytyi kisoista
2000 - Mestaruus
2002 - Kolmas
2003 - 1. kierros
2005 - 1. kierros
2007 - Kolmas
2009 - Puolivälierät
2011 - 1. kierros
2013 - 1. kierros
2015 - 1. kierros
2017 - Puolivälierät
2019 - Puolivälierät
2021 - Välierät
2023 - Puolivälierät
Arvokisat > Copa América

2024 - Neljäs
Arvokisat > Maanosaliittojen cup (Confederations Cup)

2001 - 1. kierros
Kirjakauppaliitto

Kirjakauppaliitto ry on suomalainen yhdistys, jonka tarkoituksena on parantaa kirjakauppojen toimintaedellytyksiä ja valvoa kirjakaupan etuja suhteessa julkishallintoon sekä muihin alan kannalta keskeisiin sidosryhmiin.
1890-luvulla järjestettiin kirjakauppiaiden ja kustantajien yleiskokouksia, joiden myötä perustettiin 28. maaliskuuta 1903 Lajittelukirjakauppiasyhdistys. Vuonna 1931 paperikauppiaat perustivat Paperikauppiasliiton, joka yhdistyi Kirjakauppiasliiton kanssa vuonna 1969 Kirja- ja Paperikauppojen Liitoksi. Maaseudulla toimi vuodesta 1923 erillinen Maaseutukirjakauppiaat-yhdistys, joka sulautui 1958 kaupungeissa toimineen yhdistykseen. Nykyisen nimensä Kirjakauppaliitto sai syksyllä 1998. Kirjakauppaliiton hallituksen puheenjohtajana toimii Suomalaisen kirjakaupan toimitusjohtaja Minna Kokka ja toimitusjohtajana Laura Karlsson. Kirjakauppaliitto on Kaupan liiton ja Suomen Yrittäjien jäsen.
Kirjakauppaliitto julkaisee kuukausittain tilastotietoja Suomen myydyimmistä kirjoista ja kerää neljännesvuosittain tietoa suurimpien kirjakauppojen myynnistä. Liitto jakaa vuosittain Kiitos kirjasta -mitalin Libro ry:n ja Suomen kirjastoseura ry:n kanssa.
Aiheesta muualla

Kirjakauppaliiton verkkosivut